A seah umstrittane Theorie - a Voikstheorie - is, dass da Schuaplattler aus da Beobachtung vo da Auahahnboiz entstandn warad. Des is a Heenaart de in de Oipn und im Voaoipnland weit  vabreitet wor. In seina Boiz tanzt da Auahahn mit aufgschlogana Fliagl und hochgrecktn Schwanz voa dena Heena. Richtig is natialich, dass da Schuahplattler ois Weabetanz aa ähnliche Funktion wia de Boiz ghobt hod: Eindruck beim andarn Gschlecht z schindn.